Case ID: 1040964
Sentence 102: Apellyasiya məhkəməsi qeyd etmişdir ki, tərəflər arasında bağlanmış müqavilənin şərtlərindən göründüyü kimi, müqavilə hüquqi təbiətinə görə podrat müqaviləsi olmaqla, müqavilə şərtlərinə əsasən icraçı 14 fevral tarixində “28 Mall” və “Gənclik Mall” ərazisində yerləşən “İdeal” mağazaların reklam işlərinin sifarişçi ilə razılaşdırılmış digər reklam işlərini icra etməli idi. Görüləcək işlərin dairəsi müqavilə ilə dəqiq müəyyən edilmədiyi üçün, müqavlənin 2.1-ci bəndinin tələbinə görə sifarişçi, icraçıya sifarişin icrası ilə bağlı yazılı göstəriş və təlimat verməli idi. Lakin işin materiallarından sifarişçi tərəfindən tərəflər arasında bağlanmış müqavilənin 2.1-ci bəndində nəzərdə tutulmuş, görüləcək işlərlə bağlı yazılı göstəriş və təlimat verməsi müəyyən edilmir.